**Szent Márton ünnepén –**   
**1. űrutas :** MZ / X jelentkezz! MZ / X jelentkezz!  
**2. űrutas:** Itt MZ / X! KZ / Q merre vagy?   
**Ű1. :** Légörvénybe kerültem. Főmotorom összecsavarodott, időgombom beszorult. Gyere utánam!   
**Ű2.:** Add meg a koordinátáidat!  
**Ű1.:** Hely: Földbolygó per Közép- Eur., közelebbről ország: Magyar, kicsi város/falu, neve: …  
Idő: 2018-nak novembere, annak is a közepe, pontosan 11., nem sok híja délnek

**Ű2.:** Várj csak űrtárs türelemmel, amint lehet ott leszek  
**Ű1.:** Várok én, hát, szó se róla, csak fogytán az energia!

**Ű2.:** Sok a szöveg, szétkapcsolok, KZ/Q, indulok! /befut a színre/  
 KZ/Q, itt is vagyok, fura egy hely, mondhatom!  
**Ű1 :** Ne a helyet, ezt figyeld most, tönkrement a főmotorom!  
 Idő és hely nem visz haza, összevissza kóborlok csak!  
**Ű2** : Mit keres itt ennyi alak? Nyüzsgő-mozgó emberforma?  
 Föld lakói mit akarnak összegyűlve ily szép számban?!  
**Ű1:** Reám figyelj, rajtam segíts!  
**Ű2:**  Nézd már, jönnek, énekelnek is!  
**Ez az a nap, ez az a nap, mit az Úr rendelt, Örvendjünk, vígadjunk e napon, mert ez az a nap, mit az Úr rendelt.**

**Ű1:** Miért rendkívüli ez a nap?  
**Ű2**: Miért örültök ennyire?

**h :** Marcinak van a nevenapja, őt köszöntjük mindnyájan.  
**h :** Ma ő az ünnepelt, ma van Márton-nap.  
**Marci:** Igen, ma Márton-nap van, de az ünnepelt nem én vagyok,  
 Hanem a példaképem, toursi Szent Márton.  
**Ű 1**: De ha ő az ünnepelt, akkor most hol van?  
**Ű 2**: Egyáltalán: mi az, hogy névnap?   
**H :** Amikor valakit megkeresztelnek, egy szent nevét adják neki.  
 Annak nevét, ki példája lesz, és vigyázza lépteit.  
**Marci:** Énrám Szent Márton vigyáz, és ő az én példaképem… Már elég sokat tudok róla, meg is szerettem.

**Ű 1:** Ha jól értem, szent, azaz már nem él.  
 Hogy segíthet neked? Azzal, hogy példakép?  
**h :** Nemcsak Marcinak, nekünk is jó tudni,

hogyan kell szeretni, hogy érdemes élni.

**Ü 2:** Várj, én közben a Google-n megnéztem,

Márton már régen élt, több, mint ezer éve…  
 Mire taníthat, mit mutathat nektek?

Teljesen más ma az emberek élete.

Az van itt: a köpenyét kettévágta,   
 hogy felét a didergő koldúsnak adja …  
**h :** Igen. Egyik hideg téli napon Márton, a császár katonája, lóháton – észrevesz az út szélén egy didergő koldust. Érezte, hogy segíteni kell, de neki sem volt semmije … Illetve, neki volt egy katonaköpenye – egészen pontosan: csak a fele volt az övé, a másik fele a császáré … de a fél köpeny az enyém, gondolta, és ezt odaadhatom ennek a didergő embernek. És most figyelj: Leszállt a lováról, és betakargatta a fél köpennyel az embert. És ezzel még nincs vége: Álmában megjelent neki Jézus az odaajándékozott fél köpenyben, és megköszönte. Itt már nem pusztán a köpenyről van szó…  
**h :** hanem arról, hogy jó volt, hogy ezt megtette …  
**h :** hogy ilyesmiket tesznek a keresztények – Jézus kedvéért

**Ű 1:** Na várj csak! Hogy jön ez ide?  
**Ű 2:** Ki az a Jézus, és kik a keresztények?

**h :** Jézus egy olyan ember volt, aki szeretni tanított … nemcsak szavaival, hanem az életével is … úgy szeretett, hogy az életénél fontosabbnak tartott minket … 2000 évvel ezelőtt élt, de az emberek nem tudták elfeledni …

**h:** kiderült, hogy nemcsak ember, hanem istenember …

**h :** és aki őt utánozza, aki tanítása szerint él, őt hívják kereszténynek

**h :** Egyik kedvenc énekünk a Jézus tanítási szerinti életről, a segítés alkalmairól szól, ami Márton életét is mutatja :

**Amit másért tettél, nekem tetted te mindazt, nékem segítettél …  
-** Olvasni, írni te tanítottál, magányban mellettem te állottál **– jöjj azért jobbomra, Atyám házába. Amit másért tettél…**

**-**Amikor éhes vagy szomjas lettem, te adtál ennem és innom nekem **– jöjj azért jobbomra, Atyám házába. Amit másért tettél…**

**-**Sebemet kezeddel bekötözted, barátot kerestem, s megleltelek **– jöjj azért jobbomra, Atyám házába. Amit másért tettél …  
-**Hontalan voltam, te befogadtál, ruhátlan voltam, te ruhát adtál **– jöjj azért jobbomra, Atyám házába. Amit másért tettél …**

**-**Idegen vidéken otthont adtál, két dolgos kezemnek napi munkát **– jöjj azért jobbomra, Atyám házába. Amit másért tettél …**

**Ű 1:** Márton keresztény volt?  
**Marci:** Először nem, szülei nem ismerték Jézust, nem is kereszteltették meg egyetlen fiukat. Katona édesapja katonai pályát szánt neki. Játszópajtásai között azonban voltak keresztény gyerekek, és így egyre többet megtudott Jézusról, a tanításáról. Vágyakozott arra, hogy Jézushoz tartozzon. Mielőtt megkeresztelkedett volna, a családjának el kellett költözni arról a vidékről, így minden készülődése abbamaradt.  
**h :** Amikor a köpönyegét megosztja a koldussal, akkor még mindig csak hittanuló, nem keresztény. De rájön, hogy nem jó seregben szolgál. Bejelenti a császárnak, hogy visszaadja kardját, és mostmár Jézus seregébe áll. Pap lesz, tanít és közben csendben teszi a jó. **Tégy jót, néki teszel minden jót, az bármi semmiség,**

**mert mint ismeretlen testvér, más-más arccal lép eléd:  
Vedd már észre, hogy köztünk jár-kel az Úr!  
Ű 2:** És miért van itt a liba? Neki is segített?  
**Marci:** Nem. Márton sok jót tett, és az emberek is észrevették, hogy milyen jó ember. Amikor meghalt a püspök, és választani kellett, mindenki Mártonra gondolt. Ő azonban szerény ember volt, inkább elbújt – éppen egy libaólba. Amikor keresni kezdték, a libák elárulták, hogy ott van. Ezért szokták libával ábrázolni a püspököt. Mert végülis, elfogadta, hogy püspökként vezesse a keresztényeket.

**Ű 1:** És te püspök akarsz lenni? Azt mondtad, példaképed!  
**Marci:** Hogy mi leszek, még nem tudom. De azt tudom, hogy olyan jó ember szeretnék lenni, mint Márton volt.  
**h :** Mi meg segítünk neked, és együtt könnyebben észrevesszük a jótettek alkalmait! Ez a mi köszöntésünk!

**Kicsiny kis fényemmel világítani fogok/ áldom Őt mindennap és mindenhol.  
Elrejtsem-e fényemet – NEM – világítani fogok …  
Ű 2:** Olyan örömmel csináljátok, hogy kedvem lenne veletek csinálni  
**h :** hát csináld velünk  
**Ű 1:** Ilyet még sosem csináltunk! Szerinted ez illik hozzánk?

**Ű 2:** Csináltuk vagy nem csináltuk, illik hozzánk vagy nem – ez jó!  
 Jót tenni jó!   
Mondjuk, csináljuk együtt!  
**Kicsiny kis fényemmel ….  
Ű 1:** Rendbejött a gépem, mehetünk most már

**Ű 2:** Ne menjünk még vissza, maradjunk tovább!  
**Marci:** A mi életünk láthattátok, szeretjük egymást.  
 Ha van kedvetek, maradjatok.   
 Szent Márton a példájával lámpásként világít.

Jót tenni, boldognak lenni így segít.

**Jöjj, vár a világ, jöjj, már ne csak magadnak élj!  
Lépj végre tovább, jöjj tégy jót, hogyha kér!**

**Ne élj egymagad, add önmagad, élj már másokért!  
És vállald mások sorsait szívesen, hogy még boldogabb légy!**

/A kövérbetűs részek énekek!/